132 

 Modiolaria marmorata, Forb. 



Af denne lille smukke Art er der først i de sidste 4 

 Aar truffet Exemplarer i Limfjorden; den synes at være 

 indvandret fra Kattegat og endnu ikke at have naaet til 

 Vandene Nord, Vest og Syd for Mors. I Fjordens østlige 

 Afdeling er den paa sine Steder temmelig hyppig, saaledes 

 især i Nibe Bredning. I den vestlige Afdeling har jeg først 

 i Sommeren 1883 fundet den (ved Ør Odde paa 1 Fv. 

 Vand), ligesom i den østlige Afdeling indesluttet i Styela 

 grossularia, v. Ben., men kun i temmelig smaa Exemplarer. 



Denne Art danner sig ikke nogen Byssus-Bede paa 

 Tangbladene saaledes som M. discors. Idetmindste har 

 hverken Teilmann Friis eller jeg nogensinde fundet den i 

 en saadan; derimod træffes den saa godt som altid halvt 

 eller næsten helt omsluttet af den ovennævnte Ascidie. 



Det største Exemplar, jeg hidtil har fundet, er fra Nibe 

 Bredning og har en Længde af 9,5"""- 



En næsten ensfarvet mørkebrun Varietet træffes nu 

 og da. 



Om Arten forekommer subfossil i Limfjordsegnen, maa 

 indtil videre henstaa uafgjort. Et fuldstændigt affarvet 

 Exemplar med sammenhængende Skaller er af mig fundet 

 i Skaldyngen udfor Nørholm, men jeg er mest tilbøielig til 

 at tro, at det ikke skriver sig fra Fjordens tidligere Fauna. 



Jeg har aldrig her i Danmark truffet mere end 1 

 Exemplar af denne Art i hver Ascidie; dette har dog uden- 

 tvivl sin Grund deri, at jeg kun har fundet den i den 

 ovennævnte lille Styela grossularia. O. F. Muller angiver, 

 at han i en „Nyre-Søpung" (Ascidia [PhallusiaJ mentula) 

 har fundet 3 „Marmormuslinger" (Zool. Dan. Vol. I. S. 20). 



